Un bărbat este cercetat penal pentru că vindea Arbidol, tratament pentru COVID neomologat în România.
Un bărbat din Republica Moldova este cercetat penal de polițiștii din Iași. El a fost prins când vindea Arbidol din Rusia, țară în care este omologat ca tratament împotriva COVID-19. Zilele trecute, platforma OLX a anunțat că interzice anunţurile de comercializare a medicamentelor Arbidol şi Arbivir.
Bărbatul este cercetat penal pentru exercitarea fără drept a unei profesii sau activităţi, scrie Ziarul de Iași.Acesta oferea spre vânzare, pe internet, 11 cutii cu Arbidol, deşi medicamentul nu este autorizat în România."La data de 11 noiembrie, poliţiştii din cadrul Serviciului de Investigare a Criminalităţii Economice Iaşi s-au sesizat din oficiu cu privire la faptul că pe un site de internet a fost postat un anunţ prin care se oferea spre vânzare un medicament care poate fi comercializat doar prin intermediul farmaciilor autorizate.În urma investigaţiilor efectuate, a fost identificat un bărbat de 32 de ani care ar fi oferit spre vânzare medicamentele, deşi nu ar fi autorizat în acest sens.Asupra bărbatului au fost găsite 11 cutii cu medicamente, care au fost ridicate de poliţişti, în vederea continuării cercetărilor.În cauză, a fost întocmit dosar penal sub aspectul săvârşirii infracţiunii de exercitarea fără drept a unei profesii sau activităţi. Cercetările continuă", au precizat reprezentanţii Poliţiei Iaşi.